पाएं अपने शहर की ताज़ा ख़बरें और फ्री ई-पेपरडाउनलोड करें
स्वास्थ्य विभाग के आंकड़ों के अनुसार झारखंड में 30 अप्रैल 2021 तक कोरानो से 2660 लोगाें की मौतें हुई हैं। रोज जारी किए जा रहे कोविड बुलेटिन के अनुसार भी अप्रैल में 1546 लोगों की मौत कोरोना से हुई है। लेकिन सच तो यह है कि राज्य के 23 जिलों में सिर्फ अप्रैल के 30 दिनों में ही कोविड प्रोटोकॉल के तहत 2480 अंतिम संस्कार हो चुके हैं। रांची में सबसे अधिक 1172 अंतिम संस्कार कोविड प्रोटोकॉल से हुए हैं, जबकि विभाग के आंकड़े में 593 मौतें ही दर्ज हैं। यह खुलासा राज्य के जिलों के मुक्तिधामों से भास्कर द्वारा जुटाए आंकड़ों से हुआ है। ये आंकड़े भास्कर के पास हैं।
भास्कर के रिपोर्टरों ने मुक्तिधामों में जाकर वहां सामान्य और कोविड प्रोटोकॉल से हुए अंतिम संस्कारों की पड़ताल की। साहिबगंज छोड़कर 23 जिलों के मुक्तिधामों से हमें आंकड़े मिले। ये बताते हैं कि झारखंड में अप्रैल में 23 जिलों में कुल 9221 अंतिम संस्कार हुए। इनमें 6741 सामान्य अंतिम संस्कार, जबकि 2480 कोविड प्रोटोकॉल से हुए। पूर्वी सिंहभूम और रांची को मिलाकर ही अप्रैल में 1800 मृतकों के अंतिम संस्कार कोविड प्रोटोकॉल के तहत हो चुके हैं।
अफसरों का कहना है कि केंद्र के आदेशानुसार जिस व्यक्ति की मौत में कोरोना का शक होता है, उसका भी अंतिम संस्कार कोविड प्रोटोकॉल से किया जा रहा है। मौतों के अंतर का इसे भी कारण बताया जा रहा है। साथ ही अफसरों काे गलतियों का भी अंदेशा है। उनका कहना है कि डाटा फीड करने में गड़बड़ी हो सकती है, जिससे मौत के आंकड़े में अंतर आ रहा है। अफसरों का कहना है कि केंद्र के आदेशानुसार जिस व्यक्ति की मौत में कोरोना का शक होता है, उसका भी अंतिम संस्कार कोविड प्रोटोकॉल से किया जा रहा है। मौतों के अंतर का इसे भी कारण बताया जा रहा है। साथ ही अफसरों काे गलतियों का भी अंदेशा है। उनका कहना है कि डाटा फीड करने में गड़बड़ी हो सकती है, जिससे मौत के आंकड़े में अंतर आ रहा है।
रांची- विभाग-मुक्तिधाम के आंकड़े में 579 मौतों का अंतर
रांची में अप्रैल में 2226 मृतकों का अंतिम संस्कार हुआ। इनमें कोविड प्रोटोकॉल के तहत 1172 मृतकों के शव जलाए और दफनाए गए। जबकि स्वास्थ्य विभाग के आंकड़ों में अप्रैल में 593 मौतें ही हुई हैं।
जमशेदपुर- आंकड़े से दोगुना ज्यादा संस्कार कोविड नियम से
सरकारी आंकड़े में पूर्वी सिंहभूम में अप्रैल में 238 मौतें हुई। जबकि कोविड प्रोटोकॉल से 628 अंतिम संस्कार हुए। विभाग के अनुसार 30 अप्रैल तक 595 मौतें हुईं, 1141 संस्कार कोविड प्रोटोकॉल से हुए।
धनबाद- विभाग के डाटा में 111 मौतें, कोविड से 74 संस्कार
धनबाद में स्वास्थ्य विभाग के अनुसार अप्रैल में कोरोना से 111 मौतें हुईं, जबकि मुक्तिधामों में कोविड प्रोटोकॉल से 74 अंतिम संस्कार हुए। यहां जनवरी से मार्च में कोरोना से तीन की ही मौत का रिकॉर्ड है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva zho_Hant eng_Latn